Co stagnasion o economia stagnante se intende na situasion econòmega caraterizada dal persìstar de modeste variasion del prodoto interno lordo e del rèdito procàpite. Ła se difarénsia da ła recesion, inte ła cuała par pì perìodi ła produsion totałe e/o pro càpite ła decrese, e ła se difarénsia anca da ła stagflasion, inte ła cuała ła stagnasion ła se conpagna a un'inflasion pì ełevada de cueła conpatìbiłe co un cresimento ecònomego tanto lento.